Mesajul coifurilor geto — dace: „Să fii cu ochii în 
patru” 


de Conf. Univ. Dr. George V Grigore 


Înţelepciunea multi-milenară a poporului român s-a transmis oral 
şi anonim prin proverbe şi zicători, prin vorbe de duh si cuvânte din 
bătrâni. Unul dintre aceste proverb spune „Să fii cu ochii în patru!” 
Sensul acestuia este „Să fii atent la ce se petrece în jurul tău, pentru a te 
apăra.” Un conducător al unei comunități trebuie să dovedească 
anumite calități peste medie, printre care si aceea a unei atentii vizuale 
sporite. Cel ce „vede cu ochii minții” dovedeşte o ascutime şi o agerime 
a inteligenţei peste medie, dovedeşte flexibilitate în gândire, în percepția 
emoțiilor, în comportament, dar şi o deschidere totală şi o comunicare 
eficientă cu semenii. Geti şi dacii, cei aleşi din marea semintie Tracà a 
vechilor Pelasgi spre a locui pe pământurile scăldate de marele fluviu 
Istru si de Marea Neagră, la umbra lanţului montan carpatic, şi-au ales 
ca şi conducători oameni speciali, , daimonii", „trimişii” sau ,unsii 

zeului”, aceia care deveneau vizibili în marea masă a populației, cu 
calități certe de lider. Aceștia, Sharabi ai Terrei, acum 2500 de ani, 
simțind că „Unirea face puterea”, şi-au jurat ajutor frátesc, creàndu-si 
astfel o primă fràtie, devotată unei cauze comune Si unei religii unice, 
precum vor face peste milenii Cavalerii Mesei Rotunde, Cruciații, 
Rozacrucienii, Cavalerii de Malta, etc. Este posibil să avem de-a face 
chiar cu misterioasa „Castă IO" a sarabilor intemeietori, castă la care isi 


declarau apartenenţa toţi marii voievozi români. 


Semnul cel mai evident ce ne-a parvenit prin timp de la acesti frati 
întru putere şi semnificație este coiful de paradă sau ritual al fiecăruia 
dintre aceştia, confecționat din aur, argint sau argint aurit, cu doi ochi 
afrontati (1; 2). Prin acest simbol pretioasele coifuri de metal preţios se 
înscriu printre unicatele mondiale, asemănătoare cu tezaurele faraonice 
egiptene, dar şi cu cele aparținând bogatei arte antice persane a aurului 
ce dovedesc existenţa unei vaste si importante civilizaţii în această parte 
de Europă (3). Un astfel de coif, odată pus pe cap, îşi dovedea adevărata 
valoare, conferind celui ce-l poartă titlul de „Cel cu patru ochi” sau „Cel 
a toate vazator”. Aceşti adevărați lideri pot fi numiţi si ,, Conducătorii 
cu patru ochi”, , Vàzàtorii", , Veghetorii", „Cei care nu dorm" sau 
, Neadormitii”. Pentru a-i desemna pe aceștia din mulțime avem 
expresia populară „E cu ochi și cu sprâncene”, cu sens de „E bătător la 
ochi”, „E evident". De ce şi-au „împodobit” astfel coifurile comandanții 
geto-daci? Ochii sunt organele vederii prin care ni se revelează realitatea 
asa cum este ea. Prin comparaţie cu aceștia, denumirea de , Ochii 
minții” este un concept asemănător cu „Ochiul a toate vazátor”, 
„Ochiul lui Horus” sau ,, Cel de-al treilea ochi” care îşi are originile în 
hinduism și care se referă la existenţa unui ochi situat undeva în mijlocul 
frunti, în zona dintre sprâncene. Acest ochi suplimentar este asociat cu 
clarviziunea, abilitatea de a observa chakre și aure, experienţe 

extracorporale. Prin comparaţie , Ochii minții” sunt aceia cu care se 
priveşte în esența lucrurilor, înspre interior. Desi pentru multi cel de-al 
treilea ochi poate părea un concept mistic şi esoteric, initiatii în 
meditație sau în yoga il folosesc adeseori în timpul sedintelor de 
relaxare. Acești „ochi” spirituali — suplimentari sunt asociați cu chakra 
fruntii sau Ajna, responsabilă cu o mai bună conştientizare de sine, cu un 
nivel mai înalt de intuiție, cu imaginația şi creativitatea. Cel de-al treilea 
ochi există însă în multe credințe religioase, de la hinduism si taoism 


până la Kabbalah si teosofie. În teosofie se crede cà cel de-al treilea ochi 


este conectat cu glanda pinealà (epifiza). Potrivit acestei teorii, în 
timpuri străvechi oamenii chiar aveau un al treilea ochi situat în centrul 
fruntii, acesta având o funcție spirituală; în timp însă acest ochi s-a 
atrofiat şi s-a ,retras" în ceea ce astăzi numim glanda pineală. În taiosm, 
cel de-al treilea ochi mai este numit Si „Ochiul minţii”, fiind situat între 
sprâncene. Acesta poate fi deschis prin intermediul vizualizări, cu 
ajutorul chi-ului sau a energiei vitale care pune în acţiune întregul corp 
uman. 


Un bun conducător trebuie să fie vizionar, să fie atent la orice 
schimbare vizibilă sau deabia simțită si să reacționeze rapid pentru 
binele comunităţii sale. În limbajul nostru românesc avem expresii 
precum „A fi numai ochi” cu sens de „A privi foarte atent” (la ceva), „A 
dormi numai cu un ochi”, sinonim cu , A dormi ușor, neliniștit; a dormi 
iepureşte” sau „Cât vezi cu ochii” = „Cât cuprinzi cu privirea, până la 
depărtări foarte mari.” „A vedea cu ochii lui” înseamnă „A vedea el 
însuşi” (a nu se încrede în ceea ce văd alţii), iar „A păzi (sau a îngriji) pe 
cineva ca ochii din cap " are sens de ,,A păzi, a îngriji pe cineva cu cea 
mai mare atenţie”. „A iubi pe cineva (sau a-i fi drag cuiva) ca lumina 
ochilor (sau mai mult decât ochii din cap)" = , A iubi (sau a fi iubit) din 
tot sufletul”. „E cu ochi si cu spràncene " are sens de , Este evident, e 
clar.” Deasemenea „A privi cu ochii mari” înseamnă „A privi atent, a fi 
uimit de ceea ce vede”, iar „A lua la ochi” = , A tinti, a ochi”. „Plin 
ochi” înseamnă şi ,„ Foarte plin. " „A avea ochi” este sinonim Si cu ,,A se 
arăta priceput în a aprecia un lucru dintr-o privire”, iar ,,A măsura (sau 
a judeca, a pretui etc.) din ochi "este egal cu ”A aprecia cu aproximație, 
cu privirea, însuşirea unui obiect sau a unei fiinţe; a studia, a cerceta, a 
analiza cu privirea ceva sau pe cineva. " (4;5) 


Prezența mai multor ochi la o persoană dovedește calități de bun 
cercetător, bun observator asupra acestei lumi, dar şi asupra unor 


fenomene dintr-un alt tărâm unde „se meneste" viitorul. Nu oricine vede 
la nivel regional sau global, cum tot asa, nu oricine vede dincolo de 
iluzia realității. , 4 vedea” înseamnă , A percepe cu ajutorul vàzului ", 
dar si „A pătrunde, a descifra (cu privirea), a cerceta, a căuta”. 
Purtătorul coifului, având calitatea de „a vedea” este cel ce observă, cel 
ce zàreste, cel ce se uită, cel ce cuprinde, cel ce se „zăuită” (reg. Olt. si 
Ban.), cel ce se preocupă, cel care constată, cel care cunoaște, cel care 
vizitează („a vedea pe cineva sau ceva”), cel care pomenește 
(reamintește, păstrază memoria), cel care se îngrijește, cel care se 
interesează, cel care se ocupă şi se preocupă, cel care caută, cel care 
socotește, cel care încearcă (are inițiativa), cel care cercetează, cel care 
examinează, cel care se documentează, cel ce consideră (are păreri), cel 
care crede, cel care isi inchipuieste, cel care concepe, cel care isi 
imaginează, cel care visează, cel care obţine, cel care primeşte, cel ce 
vede multe într-o viaţă de om. 


Privirea acestor ochi aflați pe coifurile geto-dace este una fixà, 
hipnotică. Odată purtat acest coif, ochiu de aur sau argint păreau a fixa, a 
privi ţintă sau „a pironi cu privirea” pe cel aflat in fata lor. Aceşti ochi 
permanent deschişi confereau purtătorului calitatea de hotărâre, de 
statornicie, de solidaritate; ei nu se schimbă, nu variază, nu cedează si 
sunt precisi, exacti, imobili, nemiscati, neclintiti, stabili, nesmintiti 
(pop.), incremeniti, care stau locului. 


Atitudinea marțială a purtătorului de coif cerea din partea acestuia 
o bună orânduire a minţii și a trupului, în acord cu Codul normator al 
moralei, al disciplinei şi al autocontrolului valabil pentru acești 
Conducători cu patru ochi. Posibil ca acest Cod-Religie s-a impus prin 
acceptarea lui de către toți cei care vroiau să trăiască cu onoare (6). A 
trăi cu onoare înseamnă a face un echilibru perfect între ceea ce gândeşti 
si ceea ce faci, raportat la principiile universale în care crezi. 


Privirea fixà a coifurilor putea hipnotiza pe cei din preajmă, 
atrăgându-i, captivàndu-i, cucerindu-i, delectàndu-i, desfatandu-i, 
fascinàndu-i, fermecàndu-i,  încântându-i, rapindu-i, seducándu-i, 
subjugàndu-i, vrăjindu-i. Cei prezenți erau plini de uimire si de 
admirație la vederea coifurilor si a purtătorilor de coif. Această atracție 
hipnotică, puternică şi inexplicabilă a privitorilor asupra ochilor metalici 
putea avea si un rol apotropaic, de apărare a Cavalerului — 
Conducătorului împotriva energiilor negative sau a duhurilor rele. 


Legile geto-dacilor numite si „Legile  belagine”, „Legile 
frumoase” sau „Legile Vechi” formau codul de conduită morală si 
religioasă a poporului geto - dac. Acestea mentionau faptul cà: ,,...acolo 
unde este iubirea poate apărea si ura, unde este voinţa poate apărea si 
delăsarea, unde este curajul poate apărea si frica, unde este răbdarea, 
poate apărea si graba si unde este modestia poate apărea si trufia. Căci 
mişcătoare sunt si cele ce se văd si cele ce nu se văd din ființa omului. 
Dar toate acestea sunt ale celui ce simte, iar peste el se află cel ce 
gândeşte si acesta este cel ce vede mişcarea în nemiscare, este cel care 


dincolo de toate aceste virtuți se desfata în cunoaşterea si liniştea ce 
întrece orice bucurie, iar atenția, echilibrul si limpezimea sunt uneltele 
sale. " Aceste minunate legi mai spuneau că: ,, Înțeleptul uneşte pe cel ce 
vede cu cel ce gândeşte, cel ce simte cu cel ce face, dar neinteleptul îi 
desparte. Deschide-ţi bine ochii, căci cel ce face, cel ce simte si cel ce 
gândeşte sunt asemeni norilor care vin şi pleacă, dar cel ce vede prin 
ochii tai este veşnic si lumina sa este fără umbră. El este dincolo de 
viață si moarte, dincolo de bine si rău, dincolo de frumos si urât, 
dincolo de curgerea timpului.” Numai un conducător vizionar putea să 
fie un întemeietor de tarà, numai cel ce vedea cu patru ochi şi se mişca 
cu opt picioare, asemenea cu fabulosul Cerb Sarabha, fiindu-i astfel 
accesibile cele două tărâmuri (Vàzute si Nevăzute), putea să isi conducă 
poporul spre un loc de vietuire spatial şi spre un viitor temporal sigur. 


Ceilalţi, poporul, îi incredintau lui sansa de a hotărâ pentru toți, il 
învesteau cu încrederea lor deplină. 


Datate în secolele IV-V î. Hr. coifurile princiare „cu ochi” geto- 
dace descoperite pe teritoriul țării noastre sunt semn clar de regalitate 
sub arcul carpatic (7). Cinci coifuri de aur şi argint stau mărturie unei 
fràtii sau unei dinastii regale nestiute până acum si contin, absolut 
straniu, aceleaşi motive şi au aproape aceleaşi însemne încrustate pe ele. 
Coifurile din aur şi argint au fost găsite la sute de kilometri distanță unul 
de altul, în locuri diferite, dar toate datează din aceeaşi epocă şi au 
asemănări uluitoare. Luate în ordine alfabetică, avem Coiful de la 
Agighiol (Tulcea), Coiful de la Cotofenesti (Prahova) (8), Coiful de la 
Cucuteni-Băiceni (Iasi), Coiful de la Peretu (Teleorman) si Coiful de la 
Porțile de Fier (Mehedinţi) (9;10;11). Dacă privim o hartă, locurile în 
care au fost descoperite coifurile din aur formează exact un arc de cerc 
între Munţii Carpaţi şi fluviul Dunărea, începând din capătul nord-estic, 
de la Iaşi, apoi trece prin Tulcea, prin Prahova, urmat de Mehedinţi şi se 
închide în colțul sud-vestic al ţării, lângă punctul de intrare a fluviului 
Dunărea în tara noastră, la Cazane. “Existența unei legături strânse între 
conducătorii triburilor tracice aflate la nord de Dunăre sau chiar şi cu 
cei de pe malul sudic, din Bulgaria de azi, ar putea părea, la prima 
vedere, speculativă ", explicà marele arheolog român, profesorul Vasile 
Boroneant (2). , Eu cred că civilizaţia traco-geticà din zona dunăreană 
existentă aici în urmă cu 3.000 de ani era nebànuit de dezvoltată. 
Atinsese o amplitudine deosebită de ritual specific, religios şi războinic, 
era stratificată chiar institutional, sunt dovezi uimitoare că aveau 
sisteme de comunicare paleoalfabetice, nedescifrate încă, şi puteau fără 
discuţie să fabrice propriile obiecte de podoabă necesare acestor 
ritualuri ".,,E clar că nu erau coifuri de luptă, ci de paradă. Nu faci un 
coif din aur sau din argint ca să te apere, materialul e prea moale, deci 
aveau o altă semnificaţie decăt stricta referire la isprăvile de luptă. lar 
războinicii îngropați aveau ranguri înalte, erau nobili, poate chiar regi, 
căci au fost îngropați cu onoruri, ca nişte eroii.” avea sá ne spună Emil 
Moscalu, cel ce a decopertat mormântul conducătorului geto — dac de la 
Agighiol. 


Avànd o valoare artisticà ce nu poate fi negatà, tezaurele traco - 
geto — dace aparțin unui stil de artă aristocratică ce a înflorit în spațiul 
țării nostre în secolele VI-IV Î.Ch. După cum stim din mai multe surse 
literare antice, populațiile trace se împărțeau în trei ramuri principale: 
dacii propriu-ziși, care trăiau în interiorul arcului carpatic şi la vest si 
nord de acesta, până în sudul Poloniei, Slovacia şi Ungaria de astăzi, 
geții ce locuiau estul si sudul Carpaţilor, dar și peste Dunăre până în 
Munţii Balcani, și moesii, care ocupau teritoriile aparținând astăzi 
Bulgariei si Serbiei. 


Asemenea coifuri de paradă din aur, argint aurit sau argint cu 
semnul ochilor afrontat s-au descoperit numai în lumea geto-dacă de la 
nord de Dunăre. La sud de Dunăre, toate coifurile descoperite pentru 
această perioadă sunt din bronz şi au forme diferite. Unii autori au 
încercat să atribuie scitilor şi tezaurele antice descoperite în România, 
dar diferențele stilistice, ca şi răspândirea geografică a acestor tezaure, 
indică clar originea autohtonă a acestora. Si toate acestea pentru că aici a 
trăit un neam îmbrăcat în sclipirile aurului si argintului, mester făurar şi 
cunoscător al unei arte comparabile cu cea a Egiptului faraonic: 
strămoşii noştrii geto-daci. 

Coiful getic de la Agighiol 


Coiful de la Cucuteni- 
Baiceni (lasi) 


Coifurile princiare geto — dace cu ochi 
(Portile deFier, Peretu, Agighiol, Bàiceni- Cucuteni si Cotofenesti) 

